Държавен вестник, бр. 73, 2021 г., стр. 5

БРОЙ  73	
Д Ъ Р Ж А В Е Н  В Е С Т Н И К 	
СТР.  5  
7 
Правило 5 
Ръководство за закрепване на товари 
Товарите, товарните единици* и товарните транспортни единици следва да бъдат натоварени, 
подредени и закрепени по време на цялото пътуване в съответствие с Ръководството за закрепване 
на товари, одобрено от Администрацията. Ръководството за закрепване на товари се изготвя на 
базата на стандарт, който е най-малкото еквивалентен на насоките, разработени от Организацията.† 
Правило 6 
Докладване на инциденти, включващи опасни товари 
1 Когато възникне инцидент, включващ изпускане или вероятно изпускане зад борда на опасни 
товари в опакована форма в морето, капитанът или друго лице, което отговаря за кораба, докладва 
незабавно и с възможно най-големи подробности за този инцидент на най-близката крайбрежна 
държава. Докладът се изготвя въз основа на общите принципи и насоки, разработени от 
Организацията.‡ 
2 В случай на напускане на кораба, посочен в параграф 1, или в случай на непълен или недостъпен 
доклад от този кораб компанията, както е определена в правило IX/1.2, поема във възможно най-
голяма степен задълженията, възложени на капитана съгласно настоящото правило. 
1.1.2.2 Международна конвенция за предотвратяване на замърсяването от кораби (MARPOL) 
1.1.2.2.1 Приложение III към Международната конвенция за предотвратяване на замърсяването от кораби 
от 1973 г., изменена с Протокола към нея от 1978 г. (MARPOL), разглежда предотвратяването на замърсяването 
с вредни вещества, пренасяни по море в опакована форма, и е възпроизведена изцяло, както е ревизирана от 
Комитета за опазване на морската среда.  
Приложение III 
Правила за предотвратяване на замърсяването с вредни 
вещества, превозвани по море в опакована форма 
■ Глава 1 – Общи положения 
Правило 1 
Дефиниции 
Дефиниции 
1 За целите на настоящото приложение: 
Вредни вещества са веществата, които са идентифицирани като морски замърсители в 
Международния кодекс за превоз на опасни товари по море или които отговарят на критериите в 
допълнението към настоящото приложение. 
2 Опакована форма се определя като форма на херметизация, определена за вредните вещества в 
Международния кодекс за превоз на опасни товари по море. 
3 Одит означава систематичен, независим и документиран процес за снабдяване с доказателства и 
тяхното обективно оценяване с цел определяне на степента, в която са изпълнени одитните 
критерии. 
4 Одитна схема означава одитната схема на държавите членки на ММО, създадена от 
Организацията и отчитаща насоките, разработени от Организацията.¶ 
5 Кодекс за прилагане е Кодексът за прилагане на правните инструменти на ММО (Кодекс III), приет 
от Организацията с резолюция A.1070(28). 
6 Одитен стандарт е Кодексът за прилагане. 
*  Съгласно определението в Кодекса за безопасни практики за подреждане и закрепване на товари (Резолюция А.714(17), с 
измененията). 
†  Вижте ревизираните насоки за изготвяне на Ръководството за закрепване на товари (MSC/Circ.1353). 
‡  Направете справка с общите принципи за корабните системи за докладване и изискванията за корабно докладване, 
включително насоките за докладване на инциденти, включващи опасни товари, вредни вещества и/или морски замърсители 
(Резолюция А.851(20), с измененията). 
§  Вижте Международния кодекс за превоз на опасни товари по море (Резолюция MSC.122 (75), с измененията). 
¶  Вижте рамката и процедурите за одитната схема на държавите членки на ММО (Резолюция А.1067(28)). 
8 
 
Правило 2 
Приложение 
1  Превозът на вредни вещества е забранен, освен в съответствие с разпоредбите на настоящото 
приложение. 
2  В допълнение към разпоредбите на настоящото приложение правителството на всяка страна по 
конвенцията издава или възлага издаването на подробни изисквания за опаковането, маркирането, 
етикетирането, документацията, складирането, количествените ограничения и изключенията за 
предотвратяване или свеждане до минимум на замърсяването на морската среда с вредни вещества. 
 
3  За целите на настоящото приложение празните опаковки, които преди това са били използвани 
за превоз на вредни вещества, сами по себе си се третират като вредни вещества, освен ако не са 
взети подходящи предпазни мерки, за да се гарантира, че те не съдържат остатъци, които са вредни 
за морската среда. 
4   Изискванията на настоящото приложение не се прилагат за провизиите и оборудването на 
кораба. 
 
Правило 3 
Опаковки 
Опаковките трябва да бъдат подходящи за свеждане до минимум на опасността за морската среда, 
като се взема предвид конкретното им съдържание. 
 
Правило 4 
Маркировка и етикетиране 
1  Опаковки, съдържащи вредно вещество, се маркират или етикетират трайно, за да се посочи, че 
веществото е вредно вещество съгласно съответните разпоредби на Международния кодекс за 
превоз на опасни товари по море. 
2  Методът на поставяне на маркировките или етикетите върху опаковките, съдържащи вредно вещество, 
е в съответствие с разпоредбите на Международния кодекс за превоз на опасни товари по море. 
 
Правило 5* 
Документация 
1  Информацията за транспортиране, свързана с превоза на вредни вещества, следва да бъде в 
съответствие с разпоредбите на Международния кодекс за превоз на опасни товари по море и се 
предоставя на лицето или организацията, определени от органа на пристанищната държава. 
 
2 Всеки кораб, превозващ вредни вещества, следва да разполага със специален списък, декларация 
или план за складиране, в съответствие с разпоредбите на Международния кодекс за превоз на 
опасни товари по море, на вредните вещества на борда и местоположението им. Копие от един от 
тези документи се предоставя преди отпътуване на лицето или организацията, определени от 
пристанищната държава. 
*  Позоваването на „документи“ в настоящото правило не изключва използването на предавателни техники за 
електронна обработка на данни и електронен обмен на данни като помощно средство за документирането на хартиен 
носител. 
 
Правило 6 
Складиране 
Вредните вещества се складират и закрепват по подходящ начин, за да се сведат до минимум 
опасностите за морската среда, без да се нарушава безопасността на кораба и на лицата на борда. 
 
Правило 7 
Количествени ограничения 
Поради сериозни научно-технически съображения може да се наложи някои вредни вещества да 
бъдат забранени за превоз или да бъдат ограничени до количество, което може да бъде превозвано 
на борда на всеки един кораб. При ограничаване на количеството се обръща необходимото 
внимание на размера, конструкцията и оборудването на кораба, както и на опаковките и присъщите 
свойства на веществата. 
 
Правило 8 
Изключения 
1   Забранява се изхвърлянето зад борда на вредни вещества, превозвани в опакована форма, освен 
когато това е необходимо за осигуряване безопасността на кораба или спасяване на човешки живот 
в морето. 
2   При спазване на разпоредбите на настоящата Конвенция се предприемат подходящи мерки, 
основани на физичните, химичните и биологичните свойства на вредните вещества, за да се 
регулира промиването на течовете зад борда, при условие че спазването на тези мерки не би 
застрашило безопасността на кораба и на лицата на борда.